Document ID: 32001R2557

32001R2557
L 349/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2557/2001 НА КОМИСИЯТА
от 28 декември 2001 година
за изменение на приложение V от Регламент (ЕИО) № 259/93 на Съвета относно надзора и контрола върху превозите на отпадъци в рамките на, за и от Европейската общност
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 259/93 на Съвета от 1 февруари 1993 г. относно надзора и контрола върху превозите на отпадъци в рамките на, за и от Европейската общност (1), последно изменен с Решение 1999/816/ЕО на Комисията (2), и по-специално член 16, параграф 1 от него,
като има предвид, че:
(1)
По силата на Решение 93/98/ЕИО на Съвета (3) Европейската общност е страна по Базелската конвенция за контрол на трансграничното движение на опасни отпадъци и тяхното обезвреждане от 7 февруари 1994 г.
(2)
В съответствие с член 1, параграф 4 от Директива 91/689/ЕИО на Съвета от 12 декември 1991 г. относно опасните отпадъци (4), изменена с Директива 94/31/ЕО (5), и предвид нотификациите от държавите-членки, бе приет списък на опасните отпадъци. Най-актуалната версия на този списък на опасни отпадъци е включена в Решение 2000/532/ЕО на Комисията (6), последно изменено с Решение 2001/573/ЕО на Съвета (7).
(3)
Общността одобри Решение С(2001) 107 на Съвета на ОИСР относно Ревизия на Решение С(92) 39 окончателен на ОИСР за контрола на трансграничното движение на отпадъци, предназначени за оползотворяване, и по-специално част II от допълнение 4 към него, което съдържа списък на отпадъците, подложени на така наречената „оранжева“ процедура на контрол, установена в това решение.
(4)
Решение С(2001) 107 на Съвета на ОИСР, включително част II от допълнение 4 към него, е задължително за държавите-членки и Общността само след осъществяването на необходимите общностни процедури (8). Следователно е необходимо да се гарантира, че измененията на ОИСР по отношение на част II от допълнение 4 по смисъла на настоящия регламент са въведени в законодателството на Общността на същата дата както измененията, фигуриращи в Решение 2000/532/ЕО, а именно на 1 януари 2002 г.
(5)
Приложение V към Регламент (ЕИО) № 259/93 на Съвета следва да бъде изменено, за да се гарантира, че части 2 и 3 от него напълно отразяват най-актуалния списък на опасните отпадъци, приет съгласно член 1, параграф 4 от Директива 91/689/ЕИО, както и най-актуалния списък на отпадъците, приет от Съвета на ОИСР и одобрен от Общността.
(6)
Предвидените в настоящия регламент мерки са в съответствие със становището на комитета, учреден по член 18 от Директива 75/442/ЕИО,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (ЕИО) № 259/93 на Съвета се заменя с приложението към настоящия регламент.
Член 2
Настоящият регламент влиза в сила на 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 декември 2001 година.

Labels: 3
20